Portffolio Cymraeg Myfyrwraig: Heledd Mai Jones, 1811084.

Yn ôl Llywodraeth Cymru (2019, t.13) “Dylai pob dysgwr gael llwybrau priodol ar gyfer dysgu’r Gymraeg a Saesneg i’w galluogi i ddatblygu’r hyder i ddefnyddio’r ddwy iaith mewn bywyd pob-dydd.” Fe addysgwyd cyfres o wersi ar gyfer disgyblion yng nghyfnod allweddol dau oedd ym mlwyddyn pump. Bu’r gwersi yn canolbwyntio ar baratoi’r disgyblion i ysgrifennu portread am aelod o’r teulu. Mae’r cynllun gwers a’r ffilm yn canolbwyntio ar reolau treiglo ar ôl ‘ei’ yn wrywaidd ac yn fenywaidd. Mae’r cynlluniau gwersi arall yn sôn am hanfod a nodweddion o ysgrifennu portread a’r ansoddeiriau a chymariaethau a ellir ei ddefnyddio i ddisgrifio’r person penodol yn ystod ysgrifennu portread. Cefnoga Roberts a Williams gan ddatgan ar bwysigrwydd dysgu holl nowdweddion ieithyddol y Gymraeg  (2003,t.165) “dylai’r Gymraeg hawlio lle gweladwy amlwg mewn ystafelloedd dosbarth ar draws yr ysgol.” 

Yn ystod y wers, gyflwynais y rheolau treiglo meddal, llaes a trwynol iddynt ac erbyn diwedd y wers gwelais fod gan y disgyblion gaffael da ar reolau’r treigladau. Un o nodweddion oedd yn fy mhryderu oedd diffyg dealltwriaeth am wahaniaethau rhwng treiglo yn ‘ei’ gwrywaidd ac yn fenywaidd. O ganlyniad, fe ddefnyddiais ddau ddisgybl, un yn ferch a llall yn fachgen, er mwyn dangos y cysyniad o dreiglo yn wrywaidd a fenywaidd yn weledol.  Bu hyn o gymorth er mwyn i’r disgyblion y dosbarth gwahaniaethau gwahanol nodweddion o’r cyrff wrth dreiglo megis ‘ei wallt’ ac ‘ei chlust’. Serch hynny, yr her fwyaf oedd sicrhau dealltwriaeth ehangach y disgyblion o gymhwyso’r hyn a addysgwyd ar gyfer gwaith ysgrifenedig. Gofynnais nifer o gwestiynau amrywiol i’r disgyblion fel modd o sicrhau dealltwriaeth y rheolau treiglo. Gwelais hyn yn gymorth er mwyn sicrhau bod y disgyblion yn deall hanfod y dasg ac yn medru gweithio yn annibynnol er mwyn cyrraedd nod y wers i dreiglo’n gywir. 

Fy mhrif nod ar gyfer y wers oedd sicrhau bod y disgyblion yn medru’n treiglo yn gywir wrth ddefnyddio gwahanol rannau o’r corff gan gofio’r gwahaniaeth rhwng treiglo yn wrywaidd ac yn fenywaidd. Yn sail i hyn, yn ystod cyflwyniad y wers gwelais bwysigrwydd fy mod i yn treiglo’n gywir fel y dyweda Estyn (2013) er mwyn darparu rôl model i fedrau llafar y disgyblion. Gwelir hyn yn rhan o gontinwwm dysgu’r disgyblion gan fyddai’r hyn a addysgwyd yn ystod y wers am dreigladau o gymorth iddynt er mwyn ei gymhwyso wrth ysgrifennu darn ysgrifenedig sef portread. Y nod tymor hir ydy sicrhau dealltwriaeth ehangach y disgyblion gan dyfu eu hyder ar gyfer defnyddio treigladau mewn gwahanol ddarnau ysgrifenedig yn y Gymraeg ac yn drawsgwricwlaidd. 

Fe ymatebodd y disgyblion yn dda i’r wers wrth iddynt ddeall y cysyniad o dreiglo yn enwedig wrth ymateb ar lafar i gwestiynau a ofynnwyd. Wrth i’r wers fynd yn ei flaen fe sylwais ar hunan hyder y disgyblion yn cynyddu wrth ymdrin â’r pwnc gan fedru ateb cwestiynau a chael yr atebion yn gywir. Y rheswm pennaf am hyn oedd y defnydd o fyrddau gwyn bach fel modd o fod yn gymorth er mwyn ysgogi’r disgyblion i feddwl yn annibynnol am treiglo. Gofynnodd y disgyblion nifer o gwestiynau da yn ystod y gweithgaredd ac roeddent yn datblygu eu dealltwriaeth o’r gwahaniaethau rhwng treiglo yn fenywaidd ac yn wrywaidd. 

Y ffactorau a effeithiodd ar hyn oedd y defnydd gweledol o weld rhannau’r o’r corff gan ymarfer ar lafar beth fyddai treigladau gwahanol o’r corff. Gwelir effaith hyn ar ddealltwriaeth y disgyblion wrth iddynt edrych ar wahanol rannau o’r corff wrth gyflawni’r dasg er mwyn fod o gymorth iddynt. Yn ogystal, fe ysgogwyd hyn i drafodaeth ar lafar am wahanol dreigladau i wahanol rannau o’r corff. Bu hyn o gymorth i mi fel athrawes er mwyn sicrhau dealltwriaeth y disgyblion neu i sylwi ar y disgyblion hynny nad oedd yn ymateb ac y byddai angen cymorth pellach arnynt. 

Yn sail i’r cynlluniau gwersi oedd y cwricwlwm ac yn unol gyda chanllawiau Llywodraeth Cymru (2015) canolbwyntiais ar y disgwyliadau y dylai disgyblion blwyddyn pump fod yn medru treiglo’n gywir ar ôl arddodiaid a’r rhagenwau. Gwelir pwysigrwydd y cwricwlwm i addysg y disgyblion fel y noda James ac Wynn (2006, t.92) “un o’r penderfyniadau pwysicaf a wnaed yn hanes addysg yng Nghymru oedd cynnwys y Gymraeg yn rhan annatod o’r cwricwlwm Cenedlaethol.” O ystyried hyn, noda Llywodraeth Cymru (2019) ar bwysigrwydd o ddysgu disgyblion cwricwlwm cynhwysol sy’n datblygu sgiliau mentrus a chreadigrwydd trwy ddefnydd o ddysgu’r iaith Gymraeg. Wrth adfyfyrio ar hyn, sylweddolaf ar gyfer datblygu fy arfer dda, yr angen i mi wella ar fy sgiliau creadigol er mwyn addysgu’r disgyblion i ennyn eu diddordeb. 

Bu hyn o ganlyniad i ymwybyddiaeth o bwysigrwydd addysg ddwyieithog mewn ysgolion bellach ac yn ôl  Williams (2006) gwelir manteision o ddwyieithrwydd ar gyfer y disgyblion gan eu bod yn medru rhagori ar sgiliau megis ymateb yn hyblyg a deall syniadau haniaethol. Gwelir pwysigrwydd  sicrhau bod mamiaith ac ail iaith yn cael sylw priodol a bod dysgu’r Gymraeg yn hollbwysig ar gyfer lwyddiant academaidd y disgyblion.  Yn ôl Baker a Clapham (2006) mae addysgeg ddwyieithog yn caniatáu i ddisgyblion cyfathrebu’n well gyda’r gymuned ehangach. O ganlyniad, gwelir bod y disgyblion unigolion uchelgeisiol a galluog sy’n unol a’r  pedwar diben y cwricwlwm. Dywed Baker a Clapham (2006) bod dwyieithrwydd yn ddylanwad positif ar feddwl academaidd y disgyblion o ystyried gwahanol agweddau’r cwricwlwm. Mae caffael dda ar iaith yn caniatáu disgyblion i fedru sicrhau datblygiad yn ddealltwriaeth o bynciau trawscwricwlaidd.
[bookmark: _GoBack]
Ar gyfer y tro nesaf, teimlais fod angen i mi wella ar wneud y gwersi yn ddiddorol megis cynnwys mwy o weithgareddau creadigol yn ystod y wers. Yn sail i hyn, pwysleisia Estyn (2013) ar bwysigrwydd cyflwyno amrywiaeth o weithgareddau ac adnoddau ysgogol ar gyfer gwella medrau iaith y disgyblion. Wrth adlewyrchu ar yr addysgu, teimlais mai dyma’r maes sydd angen i mi ganolbwyntio ar ei wella mwyaf er mwyn sicrhau fy mod yn gwella sgiliau Cymraeg y disgyblion mewn modd sy’n ddeniadol. Wrth adfyfyrio felly, byddaf wedi defnyddio gweithgaredd atodiad dau fel gweithgaredd yn ystod y wers, trwy chwyddo’r lluniau i faint A4 gan osod tasg i’r disgyblion i weithio mewn grŵp i gyflawni’r dasg. Y rheswm am y penderfyniad yma ydy fel y dyweda Estyn (2013) bod plant yn gwneud cynnydd gorau yn y Gymraeg wrth ddefnyddio eu sgiliau llafar. O ganlyniad, byddai’r disgyblion wedi cael cyfle i drafod gyda chyfoedion am reolau treiglo cyn iddynt weithio yn annibynnol ar y dasg. 

Yn ystod y dasg yma, rwyf wedi gwerthuso ar y modd byddwn wedi medru gwella ar fy adnodd a fy nghyflwyniad i’r wers yma. Yn gyntaf o ystyried y cyflwyniad byddaf wedi cyflwyno’r rheolau iddynt mewn modd gwahanol trwy dorri’r tabl treigladau mewn i dair rhan sef treiglad trwynol, meddal a llaes. Byddai un sleid wedi bod i bob treiglad a byddwn wedi manteisio ar ddefnydd o gymeriad cyfarwydd i’r disgyblion Mr Hwyl er mwyn cynnal diddordeb y disgyblion. Ar gyfer y dyfodol, teimlais fod angen newid y modd roeddwn yn ei addysgu gan ddatblygu’r cymeriad Mr Hwyl ymhellach. Byddaf yn gwneud hyn trwy ddatgan bod angen i’r dysgwyr esbonio i Mr Hwyl rheolau treigladau trwy ddefnyddio gwahanol rannau o’r cyrff. Yn wir, efallai ei fod yn newidiaeth bach, ond wrth werthuso gwelaf bod hyn yn fodd o fedru ennyn diddordeb y disgyblion yn well. Byddai creu adnoddau gwaith fel yma yn sicrhau cyd-destun ehangach i’r disgyblion fedru fwynhau dysgu am nodweddion ieithyddol a gramadegol yr iaith Gymraeg. 

Yn sicr, mae adfyfyrio ar y gwersi yma wedi gadael i mi ail-ystyried y modd rwy’n addysgu yn enwedig wrth feddwl am syniadau creadigol. O hyn fe fydd modd sicrhau parhad yn addysgeg y disgyblion am ddysgu nodweddion hollbwysig yn yr iaith Gymraeg mewn amgylchedd hwyliog llawn gweithgarwch diddorol. Yn y dyfodol, bwriadaf i ddatblygu fy arfer dda gan wneud mwy o waith ymarferol gan ddefnyddio gwaith grŵp oherwydd byddai hyn wedi bod o gymorth i bob disgybl fedru trafod gwahanol bynciau mewn modd sy’n effeithiol. Sylweddolais ar yr angen i feddwl am syniadau ar er mwyn herio disgyblion mwy abl a thalentog i wella eu sgiliau iaith ymhellach. Yn ogystal â sicrhau bod gweithgareddau priodol ar gyfer y disgyblion hynny sydd angen fwy o sgaffoldio a chymorth er mwyn sicrhau sgiliau ieithyddol safonol. Yn sylfaen i hyn, fe fyddaf yn datblygu fy syniadau i fod yn greadigol ac yn ddiddorol, un modd byddaf yn gwneud hwn yw adolygu’r Cwricwlwm 2022 er mwyn gweld arferion da sy’n cael ei nodi ar gyfer sgiliau ieithyddol disgyblion. 

Y fideo am y wers treiglo - https://uowtsd-my.sharepoint.com/:v:/g/personal/1811084_student_uwtsd_ac_uk/ETi_qD0hNNBLi0r5CL9AfigB65CE7pajTL5LkGi2ozqwgg?e=SHGlua 

Atodiad 1 – Cynllun Gwers ar dreigladau ar ôl ‘ei’ yn wrywaidd ac yn fenywaidd. 




	Darpar Athro 
	Heledd Mai Jones.
	Dosbarth:
	Blwyddyn 5.

	Maes Dysgu a Phrofiad neu Bwnc
	Iaith, Llythrennedd a Chyfathrebu.
	Dyddiad:
	14.1.2020. 

	Ffocws Gwers:
	I dreiglo ar ôl ‘ei’ gwrywaidd a benywaidd. 

	Cysylltiadau ystyrlon â'r Cwricwlwm 
	Gallaf ddefnyddio’r hyn rwy’n ei wybod am fathau cyffredin o dreigladau i bennu ystyr. 

	Cysylltiadau ystyrlon â:
Chyfrifoldebau trawsgwricwlaidd
	Rhifedd – adnabod y camau a’r wybodaeth briodol sydd eu hangen er mwyn cwblhau’r dasg neu gyrraedd datrysiad.

Llythrennedd – treiglo’n gywir yn arbennig ar ôl y rhan fwyaf o’r arddodiaid a’r rhagenwau, e.e. am funud, dy fam.

	Targedau Personol (Cysylltiedig â SAC ac wedi eu nodi mewn adolygiad wythnosol)

Wedi i mi adlewyrchu ar fy nghyfnod ym mlwyddyn dau, penderfynais fod angen i mi wella ar fy nefnydd o nodweddion asesu ar gyfer dysgu yn ystod cynlluniau gwersi a gwersi â addysgwyd. Mae hyn yn gysylltiedig â Dilyniant o dan y safon SAC sy’n hyrwyddo Addysgeg Mireinio sef i ddeall a chyfleu ystod o ddibenion ac arferion ar gyfer asesu.

Fy nharged iaith ar gyfer yr wythnos hon ydy gofalu am fy nhreigladau yn ystod cynllunio gwersi gan sicrhau fy mod yn darllen trwyddo’r gwaith er mwyn sicrhau cywirdeb. Mae hyn yn gysylltiedig â Dilyniant o dan y safon SAC sy’n hyrwyddo Sgiliau Cymraeg Dysgu Broffesiynol sy’n nodi ymrwymiad i ddatblygu sgiliau personol gam wrth gam, o ran defnyddio’r Gymraeg.




	Amcanion Dysgu (ffocws ar ddysgu – defnyddio geirfa ddealladwy):

	Bydd disgyblion yn dysgu i wneud y canlynol:

1. Deall bod ‘ei’ benywaidd yn treiglo’n llaes.
2. Deall bod ‘ei’ gwrywaidd yn treiglo’n feddal.
3. Anodi rhannau’r corff gan dreiglo’n gywir. 





	Meini Prawf Llwyddiant (wedi eu cysylltu’n glir â phob Amcan Dysgu ac yn gysylltiedig â phroses a/neu gynnyrch dysgu)
	Asesu Dysgu’r Disgyblion
Tystiolaeth
 (Beth sydd gan y dysgwyr i’w ddweud/ysgrifennu/gwneud/cynhyrchu i ddangos yr hyn a ddysgir)

	Rwy’n gallu/ Erbyn diwedd y wers byddaf yn gallu …

1. Bydd y disgyblion yn medru cofio fod angen treiglad llaes ar ôl ‘ei’ benywaidd. 
2. Fe fydd y disgyblion yn medru dwyn i gof bod angen treiglad meddal ar ôl ‘ei’ wrywaidd.
3. Bydd y disgyblion yn medru anodi gwahanol ddarnau o’r corff merched a bechgyn gan sicrhau bod y treiglad llaes/meddal yn gywir.
	1. Trafodaeth yn y dosbarth am reol ‘ei’ benywaidd gan ddangos enghreifftiau o’r treiglad.
2. Trafodaeth yn y dosbarth am reol ‘ei’ wrywaidd gan ddangos enghreifftiau o’r treiglad.
3. Map meddwl ar daflen gwaith o fachgen a merch a bydd y disgyblion yn anodi rhannau’r corff. 




	Amser
	Gweithgareddau/Methodoleg/Cysyniadau Allweddol
 (Rôl yr Athro – gan gynnwys pwyntiau dysgu allweddol a chwestiynau allweddol)
	Tasgau Disgyblion
 (Rôl disgyblion – gan gynnwys strategaethau gwahaniaethu, ymgysylltu ag asesu ffurfiannol a gwaith cartref)

	Adnoddau
 (Gan gynnwys gofyniad Iechyd a Diogelwch)

	

Cyfnod agoriadol (gyda chysylltiadau â dysgu blaenorol)
	
Athrawes i gyflwyno nod ac amcanion y wers gan esbonio beth fydd ffocws y wers heddiw. 

Athrawes i gyflwyno y tabl treigladau. 

Athrawes i ddweud bod yna naw lythyren sy’n medru treiglo. 

Athrawes i ddangos tabl treiglo gan fynd trwyddo’r treigladau;
· Treiglad Meddal,
· Treiglad Trwynol,
· Treiglad Llaes.

Athrawes i atgoffa’r disgyblion mai portread byddwn yn ei wneud ar ddiwedd yr wythnos. 

Athrawes i bwysleisio byddent yn ysgrifennu portread ar aelod o’r teulu ac felly fydd angen i ni wybod sut bydd treiglo rhannau o’r corff yn gywir.

Athrawes i esbonio bod gwahanol dreigladau ar gyfer bachgen sy’n wrywaidd a merch sy’n fenywaidd.

	
Disgyblion i wrando ar esboniadau’r athrawes.












Disgyblion i wrando ar esboniadau’r athrawes.




Disgyblion i ystyried yn ddwys pwy byddent yn yn ysgrifennu amdano yn ei bortread. 






	Iechyd a diogelwch – Sicrhau bod y disgyblion yn eistedd ar gadeiriau yn ddiogel.

Pŵer pwynt.

Byrddau gwyn bach.



	

Addysgu a Dysgu Craidd
	
Athrawes i gyflwyno treigladau benywaidd gan esbonio bod ‘ei’ yn fenywaidd yn achosi treiglad llaes.

Athrawes i esbonio bod tair llythyren yn treiglo’n llaes sef C, P a T.

Athrawes i ddangos llun o wyneb ferch gan ganolbwyntio ar y gair clust. Athrawes i ofyn i’r disgyblion i feddwl beth fyddai clust yn newid i.

Athrawes i edrych ar atebion y disgyblion gan fynd trwyddo’r ateb ar y bwrdd gwyn ar flaen y dosbarth gan ddangos mai’r ateb ydy – ‘ei chlust’. 

Athrawes i gyflwyno treigladau gwrywaidd gan esbonio bod ‘ei’ yn wrywaidd yn achosi treiglad meddal.

Athrawes i esbonio bod naw llythyren yn treiglo’n feddal sy’n cynnwys C, P, T, G, B, D, LL, M a Rh.

Athrawes i ddangos llun o wyneb bachgen gan ganolbwyntio ar air clust. Athrawes i ofyn i’r disgyblion i feddwl beth fyddai clust yn newid i.

Athrawes i edrych ar atebion y disgyblion gan fynd trwyddo’r ateb ar y bwrdd gwyn ar flaen y dosbarth gan ddangos mai ateb ydy – ‘ei glust’.

Athrawes i ddangos gwahanol esiamplau am sut byddai modd treiglo’n feddal a llaes ar ôl ‘ei’.

Athrawes i ddosbarthu’r adnoddau gan esbonio beth fydd y dasg. 

Athrawes i ddweud wrth y disgyblion i gludo llun merch a bachgen mewn ar y tudalen a labeli rhannau o’r corff.

Athrawes i ddangos ar y bwrdd gwyn pa dreigladau sydd angen;
· Gwrywaidd – Bachgen/Dyn,
· Benywaidd – Merch/Menyw.

Athrawes i ddweud wrth y disgyblion iddynt feddwl am gymaint o eirfa a gallent feddwl amdano. 
	

Disgyblion i wrando ar esboniadau’r athrawes.






Defnyddio strategaeth asesu ar gyfer dysgu ‘byrddau gwyn bach’ er mwyn ateb cwestiynau’r athrawes o ran treiglo’n llaes. 










Athrawes i wrando ac ateb cwestiynau’r athrawes.




Defnyddio strategaeth asesu ar gyfer dysgu ‘byrddau gwyn bach’ er mwyn ateb cwestiynau’r athrawes o ran treiglo’n feddal.



Disgyblion i wrando ar esboniadau’r athrawes.



Disgyblion i wrando ar gyfarwyddiadau’r athrawes.




Disgyblion i edrych ar y bwrdd gwyn er mwyn fod o gymorth iddynt wrth gwblhau’r dasg.





 


	Byrddau gwyn bach.

Llyfryn gwaith.

Glud.

Pen ysgrifennu.

Pren mesur a phensil.


	

Sesiwn Gloi
	
Athrawes i fynd o amgylch y dosbarth yn gofyn am syniadau a ddefnyddiodd y disgyblion.

Athrawes i gymharu rhannau o’r corff wrth iddynt dreiglo yn wrywaidd neu fenywaidd. 

Athrawes i ofyn i’r disgyblion os ydynt yn deall cysyniad o dreiglo ar ôl ‘ei’.

Defnyddio strategaeth asesu ar gyfer dysgu ‘bodiau i fyny, bodiau i lawr’ er mwyn sicrhau dealltwriaeth.

Athrawes i esbonio fod angen iddynt ddefnyddio’r treigladau yma ar gyfer y dasg o ysgrifennu’r portread.

	
Disgyblion i ateb cwestiynau’r athrawes.




Disgyblion i wrando ar esboniadau’r athrawes.



Defnyddio strategaeth asesu ar gyfer dysgu ‘bodiau i fyny, bodiau i lawr’ er mwyn sicrhau dealltwriaeth.


Disgyblion i wrando ar esboniad yr athrawes. 





	Bwrdd gwyn.

Taflen gwaith.

Llyfryn gwaith. 




























	Gwerthuso’r hyn y mae Disgyblion yn ei Ddysgu


	Tystiolaeth o Ddysgu (gan gynnwys agwedd at ddysgu dros amser))
	Yn ystod gweithgarwch y cyflwyniad, fe ddadansoddwyd ymatebion y disgyblion yn y dosbarth. Pan ofynnwyd cwestiynau ar ffurf o fwrdd gwyn bach ac yn ystod gweithgarwch y dasg fe werthuswyd yn unigol. Fe werthuswyd ar ddealltwriaeth y disgyblion drwy arsylwi ar ymatebion llafar ac ysgrifenedig yn ystod cyflwyniad y wers. Yn ogystal â cherdded o gwmpas y dosbarth yn ystod y dasg er mwyn siarad gyda disgyblion am sut oeddent yn ymdopi gyda’r dasg. Ar ddiwedd y dydd, gwelais i’n fuddiol i farcio eu llyfrau er mwyn dadansoddi dealltwriaeth y disgyblion cyn iddynt fynd ati i ysgrifennu eu portreadau gan ddefnyddio’r hyn a addysgwyd yn ystod y wers. 

Wrth i mi werthuso dealltwriaeth y disgyblion, roeddwn yn chwilio am ganolbwyntio parhaus er mwyn deall y cysyniad oherwydd ei bod yn bwnc anodd ei ddeall. Gwelais nifer o’r disgyblion serch hynny, yn hyderus wrth ymateb i gwestiynau ar dreiglo gan ddangos cyfathrebu effeithiol os nad oeddent yn deall cysyniad penodol.


	Y Camau Nesaf ar gyfer Cynnydd

	Ar gyfer cynnydd bellach, fe fyddaf yn didoli’r disgyblion o allu is allan o’r dosbarth ar gyfer gweithgarwch ymhellach gydag athrawes gynorthwyol er mwyn iddynt gael defnydd mwy ymarferol o ddeall y cysyniad. Yn ogystal, byddaf yn sicrhau fy mod yn ail-ymweld a’r pwnc yma er mwyn sicrhau bod y disgyblion wedi deall hanfodion treiglo. 

Mi fyddaf yn trafod gyda’r athrawes gynorthwyol er mwyn nodi yn glir beth fydd amcanion y gweithgaredd hynny. Yn ogystal ag edrych ar lyfrau’r disgyblion er mwyn gweld pwy wnaeth ddeall y cysyniad a pwy sydd angen mwy o gymorth. Mi fydd y camau nesaf yma yn caniatáu disgyblion i dyfu mewn hyder wrth ddefnyddio treigladau yn enwedig y gwahaniaethau sydd rwng treiglo yn wrywaidd ac yn fenywaidd. O ganlyniad, bydd y disgyblion yn medru defnyddio’r hyn a ddysgwyd er mwyn ei gymhwyso ar gyfer ysgrifennu darnau ysgrifenedig ac yn benodol portread. 




	Dadansoddiad Adfyfyriol o Addysgu a Strategaethau ar gyfer Datblygiad – gan gynnwys cyfiawnhad/rhesymwaith dewisiadau pedagogaidd


	Tystiolaeth o’m Harfer Effeithiol 


	Teimlais i mi fedru datblygu yn fy hyder o ymgeisio esbonio cysyniadau anodd i’r disgyblion. I wneud hyn, teimlais i mi arafu tempo fy llafaredd gan sicrhau dealltwriaeth y disgyblion trwy ddefnydd o ‘bodiau i fyny, bodiau i lawr’ cyn symud blaen i’r gweithgaredd nesaf. Bu’r pŵer pwynt o gymorth mawr ar gyfer dangos tabl treiglo i’r disgyblion. Gwelais yn ystod gofyn cwestiynau iddynt, roeddwn yn cael caffael gwell ar ddealltwriaeth y disgyblion o’r cysyniad. Os nad oedd disgybl yn deall beth i neud roeddwn yn teimlo fy mod yn medru esbonio yn ddyfnach iddo mewn modd oedd yn ddealladwy. Bu’r defnydd o strategaethau asesu ar gyfer dysgu megis ‘byrddau gwyn bach’ yn effeithiol iawn ar gyfer dadansoddi dealltwriaeth y disgyblion. Yn ogystal, defnyddiais mwy o’r bwrdd gwyn er mwyn ysgrifennu cysyniadau oedd y disgyblion yn ei weld yn anodd arno. Yn ystod y dasg, roedd modd i’r disgyblion cyfeirio yn ôl at y bwrdd gwyn am gymorth a weithiodd yn effeithiol iawn. O ystyried fy nghynnydd yn yr hir dymor gwelaf fy mod yn dechrau datblygu dealltwriaeth o’r adnoddau a’r esboniadau sydd angen er mwyn ennyn sylw’r disgyblion. Rwy’n llawer mwy ymwybodol o ddefnydd strategaethau asesu ar gyfer dysgu y gallaf ei ddysgu a’r effaith byddai hynny yn ei gael ar y disgyblion.

	Meysydd ar gyfer fy Natblygiad








Targedau Personol ar gyfer Cynnydd

	Ar gyfer y dyfodol, byddaf yn meddwl yn ehangach am syniadau sy’n creadigol er mwyn gwneud y gwersi yn rhai diddorol. I wneud hyn, byddaf yn lleihau amser fy esboniadau adeg y cyflwyniad gan osod gweithgaredd grŵp. Byddai hyn caniatáu i’r disgyblion trafod am y rheolau gwahanol ac yn gyfle i mi fynd o amgylch y dosbarth yn trafod gyda’r disgyblion. O ystyried hyn yr elfennau sydd angen i mi ei ddatblygu ydy lleihau amser y cyflwyniad er mwyn caniatáu mwy o weithgaredd annibynnol i’r disgyblion. Yn ogystal â sicrhau digon o amser ar ddiwedd y wers ar gyfer y sesiwn gloi er mwyn crynhoi prif bwyntiau’r hyn a addysgwyd. 

Mae fy nhargedau personol yn canolbwyntio ar addysgu’r disgyblion trwy ddefnydd o strategaethau asesu ar gyfer dysgu. Trwy hyn mae modd i mi fel athrawes gwerthuso ar ddealltwriaeth y disgyblion o wahanol gysyniadau yn ogystal â gweld effeithiolrwydd fy addysgu ar y disgyblion. I fynd i’r afael a fy nharged personol fe fyddaf yn darllen dogfennau’r Llywodraeth a argymhellion strategaethau AaGD yn ogystal ag gofyn am gyngor wrth y mentor am fathau eraill o strategaethau byddai’n ddefnyddiol yn y gwersi. Bwriadaf erbyn diwedd yr wythnos wedi datblygu gan ddangos cynnydd yn y modd rwy’n defnyddio strategaethau AaGD yn y gwersi. 



















Atodiad 2  gwers yn wreiddiol – y dasg oedd i anodi rhannau’r corff gan gofio ddefnyddio y treigladau yn gywir.

Dyma engrhaifft o beth oedd yn ddisgwyliedig i’r disgyblion ei wneud. 

Ei wallt
Ei chlust

Ei chlust

Atodiad 3 – Cyflwyniad ar gyfer y rheolau treiglo. 

Atodiad 4 – Cynllun Gwers Portread.




	Darpar Athro 
	Heledd Mai Jones.
	Dosbarth:
	5.

	Maes Dysgu a Phrofiad neu Bwnc
	Iaith, Llythrennedd a Chyfathrebu.
	Dyddiad:
	13.1.2020. 

	Ffocws Gwers:
	I adnabod nodweddion portread trwy ddefnydd o eirio gwych. 

	Cysylltiadau ystyrlon â'r Cwricwlwm 
	Gallaf ddarllen a deall testunau sy’n addas i’r cam cynnydd.


	Cysylltiadau ystyrlon â:
Chyfrifoldebau trawsgwricwlaidd
	Rhifedd – Adnabod y camau a’r wybodaeth briodol sydd eu hangen er mwyn cwblhau’r dasg neu gyrraedd datrysiad.

Llythrennedd – Defnyddio ystod o strategaethau i ddeall ystyr geiriau a brawddegau, gan gynnwys trefn testun. 


	Targedau Personol (Cysylltiedig â SAC ac wedi eu nodi mewn adolygiad wythnosol)

Wedi i mi adlewyrchu ar fy nghyfnod ym mlwyddyn dau, penderfynais fod angen i mi wella ar fy nefnydd o nodweddion asesu ar gyfer dysgu yn ystod cynlluniau gwersi a gwersi a addysgwyd. Mae hyn yn gysylltiedig â Dilyniant o dan y safon SAC sy’n hyrwyddo Addysgeg Mireinio sef i ddeall a chyfleu ystod o ddibenion ac arferion ar gyfer asesu.

Fy nharged iaith ar gyfer yr wythnos hon ydy gofalu am fy nhreigladau yn ystod cynllunio gwersi gan sicrhau fy mod yn darllen trwyddo’r gwaith er mwyn sicrhau cywirdeb. Mae hyn yn gysylltiedig â Dilyniant o dan y safon SAC sy’n hyrwyddo Sgiliau Cymraeg Dysgu Broffesiynol sy’n nodi ymrwymiad i ddatblygu sgiliau personol gam wrth gam, o ran defnyddio’r Gymraeg.




	Amcanion Dysgu (ffocws ar ddysgu – defnyddio geirfa ddealladwy):

	Bydd disgyblion yn dysgu i wneud y canlynol:

4. Adnabod nodweddion ffurf portread.
5. Darllen y portread.
6. Tanlinellu iaith gan ddefnyddio strategaeth geirio wych. 






	Meini Prawf Llwyddiant (wedi eu cysylltu’n glir â phob Amcan Dysgu ac yn gysylltiedig â phroses a/neu gynnyrch dysgu)
	Asesu Dysgu’r Disgyblion
Tystiolaeth
 (Beth sydd gan y dysgwyr i’w ddweud/ysgrifennu/gwneud/cynhyrchu i ddangos yr hyn a ddysgir)

	Rwy’n gallu/ Erbyn diwedd y wers byddaf yn gallu…

1. Bydd y disgyblion yn medru cydnabod pa nodweddion amrywiol sydd angen ei gynnwys wrth ysgrifennu portread.
2. Fe fydd y disgyblion yn defnyddio yr hyn a addysgwyd am nodweddion portread wrth ddarllen darn enghreifftiol o bortread.
3. Wrth i’r disgyblion cofnodi’r nodweddion ffurf fe fyddent yn defnyddio strategaeth ‘geiriau gwych’ er mwyn cofnodi’n lwyddiannus yr hyn sydd angen ei gynnwys mewn ffurf portread. 

	1. Trafodaeth rhwng parau amdano yr hyn maent yn meddwl sydd angen cynnwys wrth ysgrifennu portread cyn ei rhannu gyda’r dosbarth cyfan.
2. Taflen gwaith o bortread ‘Mr Hwyl’ a thrafodaeth yn yr dosbarth am pa eiriau a ddylent eu tanlinellu wrth feddwl am strategaeth ‘geirio gwych’. 




	Amser
	Gweithgareddau/Methodoleg/Cysyniadau Allweddol
 (Rôl yr Athro – gan gynnwys pwyntiau dysgu allweddol a chwestiynau allweddol)
	Tasgau Disgyblion
 (Rôl disgyblion – gan gynnwys strategaethau gwahaniaethu, ymgysylltu ag asesu ffurfiannol a gwaith cartref)

	Adnoddau
 (Gan gynnwys gofyniad Iechyd a Diogelwch)

	

Cyfnod agoriadol (gyda chysylltiadau â dysgu blaenorol)
	
Athrawes i gyflwyno nod ac amcanion y wers gan esbonio beth fydd ffocws y wers. 

Athrawes i ofyn i’r disgyblion cwestiwn;
· Beth yw portread?
· Beth ydych chi’n cynnwys wrth ysgrifennu portread?

Athrawes i ddweud wrth y disgyblion beth yw ystyr portread gan sicrhau bod pawb yn deall y cysyniad. 

Defnyddio strategaeth asesu ar gyfer dysgu ‘Ymatebion grŵp’ er mwyn sicrhau bod y grŵp yn gytûn amdano beth a drafodir a sut ymatebwyd i’r cwestiwn.
	
Disgyblion i wrando ar gyfarwyddiadau athrawes.

Disgyblion i wrando ar gwestiynau’r athrawes gan ymgeisio i’w ateb. 

Disgyblion i siarad gyda’i gilydd beth faent yn meddwl yw ystyr portread. 

Disgyblion i wrando ar esboniadau’r athrawes. 

AaGD – Meddwl, paru, rhannu. 





	Iechyd a diogelwch – Sicrhau bod y disgyblion yn eistedd yn ddiogel ar gadeiriau. 

Pŵer pwynt.


	

Addysgu a Dysgu Craidd
	
Athrawes i ofyn i’r disgyblion pa nodweddion y byddent yn credu bydd angen ei gynnwys wrth ysgrifennu portread. 

Athrawes i osod yr disgyblion mewn parau trwy ddefnyddio strategaeth asesu ar gyfer dysgu ‘meddwl, paru, rhannu’ er mwyn iddynt drafod am 2/3 munud beth sydd angen cynnwys wrth ysgrifennu portread.

Athrawes i greu map meddwl ar y bwrdd gwyn o syniadau’r disgyblion.

Athrawes i ofyn i’r disgyblion beth faent yn credu sydd angen cynnwys gan osod yr atebion ar y bwrdd gwyn. AaGD – Mapio meddwl. 


Athrawes yna i ddangos ei hatebion hithau ar yr pŵer pwynt er mwyn cefnogi beth fydd angen dangos. 

Athrawes i ddangos llun cymeriad ‘Mari’ gan ofyn i’r disgyblion wrth edrych arni sut byddent yn ei ddisgrifio. Athrawes i ofyn i’r disgyblion am eiriau a ellir ei ddisgrifio amdani.

Athrawes i ddarllen portread cymeriad ‘Mari’ allan gan ofyn i’r disgyblion pa fath o bortread rydym yn cael o ‘Mari’.

Athrawes i esbonio y byddwn yn edrych ar bortread ‘Mr Hwyl’ ond y tro yma fe fyddwn yn canolbwyntio ar yr iaith yn benodol.

Athrawes i ddosbarthu’r taflenni gan ddarllen y daflen gyda’r disgyblion.

Defnyddio strategaeth asesu ar gyfer dysgu ‘meddwl, paru, rhannu’. 

Athrawes i ddarllen y paragraff cyntaf eto gan ofyn i’r disgyblion mynd trwy’r paragraff yn anodi gyda phartner.

Athrawes i ofyn am adborth o’r paragraff cyntaf gan fynd trwyddo gyda’r disgyblion. 

Athrawes i ddarllen yr ail baragraff eto gan ofyn i’r disgyblion mynd trwy’r paragraff yn anodi gyda phartner.

Athrawes i ofyn am adborth o’r ail baragraff gan fynd trwyddo gyda’r disgyblion. 

Athrawes i ddarllen y trydydd paragraff eto gan ofyn i’r disgyblion mynd trwy’r paragraff yn anodi gyda phartner.

Athrawes i ofyn am adborth o’r trydydd paragraff gan fynd trwyddo gyda’r disgyblion. 

	AaGD - Meddwl, paru, rhannu.

Disgyblion i ymateb i gwestiynau’r athrawes.



Disgyblion i feddwl am ba nodweddion sydd angen ei gynnwys wrth ysgrifennu portread. 
AaGD - Meddwl, paru, rhannu.



Disgyblion i ddweud ei atebion i’r dosbarth er mwyn i’r athrawes ei gofnodi.






Disgyblion i sylwi ar atebion yr athrawes gan gymharu’r ddau fap meddwl. 


Disgyblion i feddwl am sut orau byddent yn medru disgrifio Mari.




Disgyblion i wrando ar yr athrawes yn darllen portread Mari gan feddwl pa fath o ddynes ydy hi. 

Disgyblion i wrando ar gyfarwyddiadau’r athrawes.









Disgyblion i ddarllen y portread ar y cyd ac yna yn ceisio anodi’r paragraff gyda’r grŵp.


Disgyblion i ddweud nôl wrth yr athrawes pa eiriau a anodwyd.







	Taflen gwaith ‘Mr Hwyl’. 

Pen ysgrifennu a phennau lliw. 

Pŵer pwynt.


	

Sesiwn Gloi
	
Athrawes i ofyn i’r disgyblion i dorri a gludo’r daflen mewn yn ei llyfrau gan sicrhau bod y dyddiad a nod y wers ar dop y tudalen.

Athrawes i esbonio bydd y disgyblion yn mynd ati i ysgrifennu portread yn annibynnol erbyn diwedd yr wythnos. Gan ymhelaethu bydd y disgyblion yn canolbwyntio ar ansoddeiriau a chymariaethau’r wers nesaf.

Athrawes i ofyn i’r disgyblion os ydynt yn deall beth yw portread, trwy ddefnydd o strategaeth asesu ar gyfer dysgu ‘bodiau i fyny, bodiau i lawr’.
	

Disgyblion i wrando ar gyfarwyddiadau’r athrawes. 


Disgyblion i wrando ar esboniadau’r athrawes.





Disgyblion i ddweud os ydynt yn deall ystyr portread.  AaGD – Bodiau i fyny, bodiau i lawr.




	Pŵer pwynt.

Taflen gwaith ‘Mr Hwyl’. 

Llyfryn gwaith.

Siswrn a glud.






























	Gwerthuso’r hyn y mae Disgyblion yn ei Ddysgu


	Tystiolaeth o Ddysgu (gan gynnwys agwedd at ddysgu dros amser))
	Fe werthuswyd ar y dosbarth cyfan o’u dealltwriaeth am y nodweddion sydd angen ei gynnwys ar gyfer ysgrifennu portread yn llwyddiannus. Yn ystod y wers, fe ofynnwyd cwestiynau i’r disgyblion fesul grwpiau er mwyn iddynt drafod beth yw hanfodion portread. Trwy hyn roeddwn yn medru dadansoddi dealltwriaeth y disgyblion o beth a olygir i ysgrifennu portread fel unigolyn. 

Byddaf yn gwerthuso dealltwriaeth y disgyblion trwy siarad gyda’r dysgwyr am sut maent yn teimlo am ysgrifennu portread. Yn benodol er mwyn dadansoddi pa heriau mae’r disgyblion yn ei wynebu. Yn ystod y wers, roeddwn yn chwilio am agwedd o ddyfalbarhad i ddarllen y portread enghreifftiol i ddidoli gwahanol nodweddion arddull i gategorïau gwahanol. O ganlyniad, roedd yr agwedd o gyfathrebu yn effeithiol yn hollbwysig er mwyn cynnal trafodaeth gyda’r disgyblion am ba nodweddion arddull roeddent yn ei weld yn y darn. 

	Y Camau Nesaf ar gyfer Cynnydd

	Roeddwn yn ystyried y dysgwyr yn rhan o’r dosbarth cyfan, gan fod yn dasg yn gofyn i’r disgyblion i gydweithio i nodi arddullion gwahanol oedd yn y darn. Byddaf yn ceisio ei weithredu trwy ail-ymweld a’r nodweddion arddull cyn i’r disgyblion fynd i ysgrifennu’r portread er mwyn sicrhau gaffael cadarn ar y nodweddion. Bydd defnydd o’r bwrdd gwyn yn galluogi i mi yma nodi’r pwyntiau pwysig ar gyfer ysgrifennu’r portread yn llwyddiannus a’u bod yn deall sut i gymhwyso’r nodweddion arddull i’r darn creadigol. Fe fydd y camau nesaf yn rhan o gontinwwm dysgu’r disgyblion wrth iddynt ddysgu am y portread yn y wers yma ac erbyn diwedd yr wythnos fe fyddent yn medru rhoi cynnig ar ysgrifennu portread. Mae hyn yn rhan o gynllun tymor hir ar gyfer sicrhau gallu’r disgyblion i fedru ysgrifennu gwahanol ddarnau creadigol. 






	Dadansoddiad Adfyfyriol o Addysgu a Strategaethau ar gyfer Datblygiad – gan gynnwys cyfiawnhad/rhesymwaith dewisiadau pedagogaidd


	Tystiolaeth o’m Harfer Effeithiol 


	Teimlais i mi esbonio’r cysyniad o beth oedd portread yn dda gyda chymorth y cyflwyniad pŵer pwynt. Gofynnais nifer o gwestiynau i’r disgyblion er mwyn sicrhau eu dealltwriaeth o ran hanfod ysgrifennu portread. Teimlais i mi ddangos enghreifftiau da o sut i ysgrifennu portread a pha nodweddion arddull yn benodol oedd angen cymryd sylw ohono. Yn ogystal, teimlaf yn ystod y wers i mi fod yn hyblyg o ran strwythur y wers ac fe fuodd hyn o gymorth gan roedd rhai disgyblion yn ei weld yn anodd i ddewis nodweddion arddull allan o’r darn ysgrifenedig. Rhoddais fwy o sylw felly ar sicrhau bod pob disgyb yn cael cyfle i ateb cwestiynau ac nid dim ond y disgyblion hynny oedd yn rhoi eu dwylo i fyny. 


	Meysydd ar gyfer fy Natblygiad













Targedau Personol ar gyfer Cynnydd

	Ar gyfer y tro nesaf fe fyddaf yn gwneud y wers yn fwy creadigol trwy chwarae rhyw fath o gêm gyda’r disgyblion er mwyn ei addysgu o beth yw portread. Byddaf wedi gallu neud rhyw fath o gêm i adnabod nodweddion arddull er mwyn sicrhau bod y disgyblion i gyd yn cymryd rhan yn y drafodaeth. I sicrhau hyn, fe fyddaf yn gwella agweddau megis cyflwyniad er mwyn sicrhau diddordeb y disgyblion. Yn ogystal â hynny, y modd roeddwn yn delio â chamsyniadau ar gyfer sicrhau erbyn diwedd y wers bod y disgyblion gyda dealltwriaeth ddyfnach o’r nodweddion arddull. O ystyried hyn felly, bydd angen i mi ddatblygu fy sesiwn gloi trwy ail-ymweld a’r prif nodweddion arddull a nodweddion i ysgrifennu portread fel bod pob disgybl yn hollol ymwybodol o’r nodweddion. Serch hynny, os na fydd y disgyblion yn hollol ymwybodol, gwelir cyfle i mi cynllunio ymhellach i wneud adnoddau ychwanegol fel modd o sgaffoldio y disgyblion sydd angen cymorth pellach. 


Mae fy nhargedau personol yn canolbwyntio ar addysgu’r disgyblion mewn ffyrdd sy’n wahanol a fydd yn ennyn diddordeb i ddeall amcanion y wers. Wrth werthuso ar y wers, gwelaf fod angen i mi wella’r modd roeddwn yn esbonio cysyniadau i’r disgyblion. Felly, ar gyfer y tro nesaf fe fyddaf yn sicrhau fy mod yn esbonio cysyniadau gyda geirfa syml a dealladwy. I wireddu hyn, fe fyddaf yn defnyddio amrywiaeth o strategaethau AaGD er mwyn sicrhau dealltwriaeth y disgyblion o beth yw portread. Er mwyn mynd i’r afael â fy nharged personol, byddaf yn arsylwi ar wahanol strategaethau AaGD y bydd y mentor yn ei ddefnyddio gan weld effeithiolrwydd y strategaethau ar y disgyblion. O ganlyniad, byddaf yn medru gweld pa strategaethau AaGD sydd orau o ran cynnydd academaidd y disgyblion yn y dosbarth penodol yma. 























[image: ]Atodiad 5 – Cyflwyniad gwers portread.



Atodiad 6– Taflen gwaith Portread.







[image: ]Portread o Mr Hwyl














Mae Mr Hwyl yn grwn fel pêl – bron yn sffêr berffaith! Dyn byr iawn ydyw – mor fyr â chorrach. Llygaid bach fel gwahadden sydd ganddo – llygaid llawn drygioni! Safai gwallt gwyn fel gwlân dafad ar ei ben a mwstás trwchus fel un Siôn Corn uwchben ei wefus. Gwenai o glust i glust bob tro. Gwisgai dici-bô lliwgar fel yr enfys a chrysau patrymog fel hen garped Mam-gu. 

Defnyddiai geiriau ac ymadroddion rhyfedd – ond hwylus! Personoliaeth bywiog, llon a direidus sydd ganddo. Dywedai nifer o jôcs doniol er mwyn gwneud plant i chwerthin a chwarae triciau diniwed er mwyn tynnu coes! 

Mae Mr Hwyl wedi gweithio yn Ysgol Lol ers pum mlynedd bellach a fe yw un o’r athrawon mwyaf brwdfrydig yr ysgol. Llwyddai Mr Hwyl i wneud chi deimlo’n gartrefol ac mae’n ffrind i bawb!





Atodiad 7 – Cynllun Gwers ar Ansoddeiriau a Chymariaethau.




	Darpar Athro 
	Heledd Mai Jones.
	Dosbarth:
	5.

	Maes Dysgu a Phrofiad neu Bwnc
	Iaith, Llythrennedd a Chyfathrebu.
	Dyddiad:
	15.1.2020. 

	Ffocws Gwers:
	I gasglu banc o ansoddeiriau a chymariaethau. 

	Cysylltiadau ystyrlon â'r Cwricwlwm 
	Gallaf ddefnyddio amrywiaeth eang o eirfa addas, gan gynnwys iaith idiomatig, geiriau pwnc-benodol a geiriau ar gyfer cyd-destunau penodol. 


	Cysylltiadau ystyrlon â:
Chyfrifoldebau trawsgwricwlaidd
	Rhifedd – Adnabod y camau a’r wybodaeth briodol sydd eu hangen er mwyn cwblhau’r dasg neu gyrraedd datrysiad. 


Llythrennedd – Defnyddio geirfa briodol, gan gynnwys geiriau ac ymadroddion pwnc benodol.


	Targedau Personol (Cysylltiedig â SAC ac wedi eu nodi mewn adolygiad wythnosol)

Wedi i mi adlewyrchu ar fy nghyfnod ym mlwyddyn dau, penderfynais fod angen i mi wella ar fy nefnydd o nodweddion asesu ar gyfer dysgu yn ystod cynlluniau gwersi a gwersi a addysgwyd. Mae hyn yn gysylltiedig â Dilyniant o dan y safon SAC sy’n hyrwyddo Addysgeg Mireinio sef i ddeall a chyfleu ystod o ddibenion ac arferion ar gyfer asesu.

Fy nharged iaith ar gyfer yr wythnos hon ydy gofalu am fy nhreigladau yn ystod cynllunio gwersi gan sicrhau fy mod yn darllen trwyddo’r gwaith er mwyn sicrhau cywirdeb. Mae hyn yn gysylltiedig â Dilyniant o dan y safon SAC sy’n hyrwyddo Sgiliau Cymraeg Dysgu Broffesiynol sy’n nodi ymrwymiad i ddatblygu sgiliau personol gam wrth gam, o ran defnyddio’r Gymraeg.





	Amcanion Dysgu (ffocws ar ddysgu – defnyddio geirfa ddealladwy):

	Bydd disgyblion yn dysgu i wneud y canlynol:

1. Adnabod ystyr ansoddeiriau.
2. Adnabod ystyr cymhariaethau.
3. Llunio brawddegau sy’n cymharu. 




	Meini Prawf Llwyddiant (wedi eu cysylltu’n glir â phob Amcan Dysgu ac yn gysylltiedig â phroses a/neu gynnyrch dysgu)
	Asesu Dysgu’r Disgyblion
Tystiolaeth
 (Beth sydd gan y dysgwyr i’w ddweud/ysgrifennu/gwneud/cynhyrchu i ddangos yr hyn a ddysgir)

	Rwy’n gallu/ Erbyn diwedd y wers byddaf yn gallu …

1. Bydd y disgyblion yn medru adnabod beth yw ystyr ansoddeiriau. Yn ogystal â nodi ansoddeiriau amrywiol. 
2. Fe fydd y disgyblion yn medru adnabod ystyr cymhariaeth. Yn ogystal â nodi sut ellir cymharu gwrthrychau gwahanol.
3. Bydd y disgyblion yn medru defnyddio’r ansoddeiriau a chymariaethau a addysgwyd i lunio brawddegau i ddisgrifio Mr Hwyl. 
	1. Trafodaeth yn y dosbarth am ystyr ansoddeiriau. Llunio geiriau ansoddeiriau o amgylch cymeriad ‘Mr Hwyl’. 
2. Trafodaeth yn y dosbarth am gymariaethau. Llunio brawddegau yn eu llyfrynnau gwaith am edrychiad ‘Mr Hwyl’. 
3. Disgyblion i ysgrifennu brawddegau sy’n cynnwys cymariaethau ac ansoddeiriau yn eu llyfrynnau gwaith. 




	Amser
	Gweithgareddau/Methodoleg/Cysyniadau Allweddol
 (Rôl yr Athro – gan gynnwys pwyntiau dysgu allweddol a chwestiynau allweddol)
	Tasgau Disgyblion
 (Rôl disgyblion – gan gynnwys strategaethau gwahaniaethu, ymgysylltu ag asesu ffurfiannol a gwaith cartref)

	Adnoddau
 (Gan gynnwys gofyniad Iechyd a Diogelwch)

	

Cyfnod agoriadol (gyda chysylltiadau â dysgu blaenorol)
	
Athrawes i gyflwyno nod ac amcanion y wers gan ddweud beth fydd ffocws y wers.

Athrawes i ofyn i’r disgyblion beth yw ystyr ansoddair?

Athrawes i ofyn i’r disgyblion edrych ar y llun o’r ci gan ofyn iddynt i weithio gyda’u partneriaid i feddwl am ansoddair a ellir ei ddefnyddio i ddisgrifio’r ci. 

Defnyddio strategaeth Asesu ar gyfer dysgu – meddwl, paru, rhannu. 


Athrawes i ofyn i’r disgyblion beth yw ystyr cymhariaeth?

Athrawes i ofyn i’r disgyblion edrych ar y lluniau o’r car a’r llewpard gan ofyn iddynt i weithio gyda’u partneriaid i feddwl am sut ellir cymharu’r ddau?

Athrawes i fynd o amgylch y dosbarth er mwyn casglu atebion y disgyblion.
	
Disgyblion i wrando ar esboniadau’r athrawes.




Disgyblion i ymateb i gwestiynau’r athrawes.



Disgyblion i edrych ar y llun gan feddwl am ba ansoddair a ellir ei ddefnyddio, yna rhannu ei syniadau gyda phartner cyn rhannu gyda’r dosbarth. AaGD – Meddwl, paru, rhannu. 




Disgyblion i ymateb i gwestiynau’r athrawes.


Disgyblion i edrych ar y llun gan feddwl am ba gymhariaeth a ellir ei ddefnyddio, yna rhannu ei syniadau gyda phartner cyn rhannu gyda’r dosbarth. AaGD – Meddwl, paru, rhannu. 

Disgyblion i ateb cwestiwn yr athrawes.




	Iechyd a diogelwch – Sicrhau bod yr disgyblion yn eistedd yn ddiogel yn ei seddau. 

Pŵer pwynt.



	

Addysgu a Dysgu Craidd
	Athrawes i ddangos dau lun o gymeriadau gan ofyn i’r disgyblion pa ansoddeiriau a ellir ei ddefnyddio i ddisgrifio’r cymeriadau hyn.

Athrawes i ddangos geiriau cymhariaeth gan ddangos enghraifft iddynt o fathau a chymariaethau a ellir ei wneud.

Athrawes i ofyn i’r disgyblion defnyddio strategaeth asesu ar gyfer dysgu -meddwl, paru, rhannu er mwyn llunio brawddeg cymharu.

Athrawes i osod y dasg gyntaf gan esbonio bydd angen gludo llun o Mr Hwyl yng nghanol y tudalen. Dylai’r disgyblion ysgrifennu ansoddeiriau amrywiol o amgylch y llun sy’n disgrifio Mr Hwyl.

Athrawes i esbonio wedi iddynt orffen hyn dylent ysgrifennu brawddegau cymharu gan ddefnyddio’r ansoddeiriau. Dylai’r disgyblion llunio o leiaf 5-8 frawddeg.

Athrawes i ddangos y meini prawf llwyddiant i’r disgyblion er mwyn sicrhau bod y disgyblion yn glir am yr hyn sydd angen ei gyflawni.

Athrawes i fynd o amgylch y dosbarth yn ystod y dasg er mwyn sicrhau bod y disgyblion yn ffocysu ac yn deall y dasg. 

	
Disgyblion i feddwl am ansoddeiriau a ellir ei ddefnyddio i ddisgrifio’r cymeriadau.

Defnyddio strategaeth Asesu ar gyfer dysgu – Byrddau gwyn bach er mwyn dangos un ansoddair a ellir ei ddefnyddio er mwyn disgrifio’r cymeriad.

Disgyblion i wrando ar esboniadau’r athrawes gan feddwl am frawddeg cymharu a ellir ei ddefnyddio.

Disgyblion i wrando ar gyfarwyddiadau’r athrawes.

Disgyblion i ysgrifennu ansoddeiriau o amgylch Mr Hwyl.

Disgyblion i ysgrifennu brawddegau sy’n cynnwys cymhariaeth yn eu llyfryn gwaith. 





	Llyfryn gwaith.

Pen ysgrifennu.

Glud a siswrn.

Llun ‘Mr Hwyl’.

	

Sesiwn Gloi
	
Athrawes i ofyn i’r disgyblion os ydynt wedi gorffen ei gwaith gan ofyn pa ansoddeiriau a ddefnyddiwyd.

Athrawes i ofyn am frawddegau cymhariaeth y disgyblion er mwyn gweld os oeddent wedi deall y cysyniad.


	Disgyblion i ddangos yr ansoddeiriau a chymariaethau a ddefnyddiwyd.





	Pŵer pwynt.

Taflen gwaith.

Llyfryn gwaith. 




























	Gwerthuso’r hyn y mae Disgyblion yn ei Ddysgu


	Tystiolaeth o Ddysgu (gan gynnwys agwedd at ddysgu dros amser))
	Fe werthuswyd ar ddealltwriaeth y dosbarth cyfan o ystyr ansoddeiriau a chymariaethau yn ystod y cyflwyniad wrth ofyn amrywiaeth o gwestiynau. Yn ystod y dasg, fe werthuswyd ar ymatebion y disgyblion yn unigol gan weld pwy oedd yn ymateb i’r cwestiynau a ofynnwyd ar lafar yn y dosbarth. 

Er mwyn ei gwerthuso yn effeithiol, roeddwn yn siarad gyda’r dysgwyr am yr hyn oeddent yn ei ddeall yn barod a’r heriau roeddent yn ei wynebu. Yn ystod gofyn cwestiynau i’r disgyblion roeddwn yn arsylwi i weld pwy oedd yn rhoi cynnig ar ateb. Ar ddiwedd y dydd, fe edrychais ar eu llyfrau er mwyn marcio a dadansoddi’r rhai nad oedd wedi deall y cysyniad a’r rhai oedd yn deall. Rhoddodd hyn gyfle i mi baratoi yn well ar gyfer y diwrnod wedyn er mwyn ail-ymweld gydag unrhyw gysyniadau a sylwais oedd yn her i’r disgyblion. Un ohonynt oedd sut i lunio cymhariaeth, bydd angen i mi ail-atgoffa’r disgyblion o sut i ysgrifennu cymariaethau yn gywir.  Yr agweddau roeddwn yn chwilio amdano yn ystod y wers oedd annibyniaeth ar gyfer ysgrifennu gwahanol ansoddeiriau a chymariaethau. Er mwyn i hyn fod yn llwyddiannus roeddwn yn chwilio am ganolbwyntio parhaus er mwyn meddwl am wahanol gymariaethau ac ansoddeiriau i ddisgrifio’r aelod o’r teulu. 


	Y Camau Nesaf ar gyfer Cynnydd

	Ar gyfer cynnydd ymhellach, ystyriaf y disgyblion fel unigolion gan fod rhai disgyblion wedi deall cysyniad o ysgrifennu cymhariaeth i safon uchel. Tra bod eraill yn ei gael yn anodd medru meddwl am nodwedd i gymharu gydag megis ‘mae ei gwallt mor felyn â’r haul yn gwenu’. Er mwyn fod o gymorth i’r disgyblion hyn fe fyddaf yn ail-ymweld a’r pwnc yma gan atgoffa’r disgyblion am y rheolau a dangos iddynt enghreifftiau o wahanol gymariaethau fel sbardun ychwanegol iddynt. Fe ddeallaf fod hyn yn rhan o gontinwwm dysgu ar gynnydd y disgyblion oherwydd bydd modd iddynt gymhwyso’r hyn a addysgwyd yn ystod y wers ar gyfer darnau ysgrifenedig eraill yn y Gymraeg. Byddai hyn yn rhan o gynllun datblygiad ieithyddol tymor hir ar gyfer y disgyblion oherwydd byddai modd iddynt ddefnyddio’r ansoddeiriau a’r cymariaethau at ddibenion eraill yng ngwaith yr ysgol yn y dyfodol. Mae’n bwysig felly fod gan y disgyblion gafael dda ar ystyr ansoddeiriau a chymariaethau a sut i ddefnyddio’r nodweddion hynny yn ysgrifenedig. 





	Dadansoddiad Adfyfyriol o Addysgu a Strategaethau ar gyfer Datblygiad – gan gynnwys cyfiawnhad/rhesymwaith dewisiadau pedagogaidd


	Tystiolaeth o’m Harfer Effeithiol 


	Teimlais i mi ddatblygu hyder ar gyfer esbonio’r cysyniad o beth oedd ansoddeiriau a chymariaethau. Erbyn diwedd y wers, roedd gan y disgyblion caffael da ar ystyr y nodweddion arddull ac yn dechrau ei defnyddio mewn darnau ysgrifenedig. Roeddwn yn teithio o amgylch y dosbarth yn esbonio’r cysyniadau yn ddyfnach i rai disgyblion a gwelais fy esboniadau yn gwella wrth i mi dorri’r wybodaeth yn ddarnau llai. Roedd defnydd o bŵer pwynt yn effeithiol er mwyn i’r disgyblion weld y nodweddion arddull ac yn gyfle iddynt ofyn cwestiynau i mi oes oeddent yn ansicr am ryw nodwedd benodol. Teimlais fod y strategaethau o asesu ar gyfer dysgu wedi mynd yn dda ac roedd y disgyblion yn medru ymateb i’r cwestiynau a ofynnais. Wrth ystyried fy nhargedau ar gyfer yr hirdymor gwelaf fy mod yn datblygu ymwybyddiaeth o’r mathau o strategaethau asesu ar gyfer dysgu y gallaf ei ddefnyddio. Yn ogystal, teimlaf fy mod yn gwella ar y modd o ddefnyddio amrywiaeth o wahanol strategaethau AaGD yn y wers a fyddai o budd i ddatblygiad academaidd y dysgwyr. 



	Meysydd ar gyfer fy Natblygiad









Targedau Personol ar gyfer Cynnydd

	Ar gyfer y tro nesaf, rwyf am wella fy sgiliau creadigol trwy wneud gweithgareddau grŵp yn ystod y wers. I wneud hyn, byddaf yn lleihau fy amser o gyflwyno ac yn hytrach yn gosod tasgau i’r disgyblion i wneud a byddai’n ennyn diddordeb ac yn sicrhau bod ganddynt gaffael da ar ystyr ansoddair a chymhariaeth. O ganlyniad, ar gyfer fy natblygiad mae angen i mi wella ar y cyflwyniad i’w wneud yn gynhwysol er mwyn dechrau ar brif weithgaredd y wers yn gynharach. Yn ogystal â sicrhau digon o amser ar ddiwedd y wers er mwyn sicrhau cyfle i gael sesiwn cloi er mwyn esbonio beth a ddysgwyd yn ystod y wers. Yn y dyfodol, bwriadaf i wella’r modd rwy’n dosbarthu canllawiau o nod y wers er mwyn bod y disgyblion yn hollol ymwybodol o amcan y gwersi. 

Mae fy nhargedau personol yn canolbwyntio ar addysgu disgyblion mewn amryw o ffyrdd gwahanol a fydd yn cynnal diddordeb y disgyblion er mwyn sicrhau dealltwriaeth ddyfnach o nod y wers. Yn ogystal, gwelir ei bod yn adlewyrchu ar fy ngwerthusiadau o fy nysgu yn ystod cyfnod o addysgu ym mlwyddyn 2. O ganlyniad, gwelaf pa wendidau sydd angen i mi wella yn ystod fy nghyfnod ym mlwyddyn 5. Er mwyn sicrhau hyn, fe fyddaf yn darllen am wahanol strategaethau AaGD y gallaf ei ddefnyddio a sut byddai modd ei gyflwyno yn y dosbarth. Yn ogystal, byddaf yn cynnal trafodaeth gyda fy mentor er mwyn gofyn pa strategaethau AaGD y gallaf ei ddefnyddio a’r modd byddaf yn medru gwneud hynny. Teimlaf fy mod yn dechrau dangos cynnydd oherwydd fy ymwybyddiaeth o beth sydd angen ei gyflawni i wneud strategaethau AaGD yn bosibilrwydd. Yn ogystal, rwyf wedi dechrau cyflwyno gwahanol strategaethau AaGD i’r dosbarth ac yn tyfu yn fy hyder wrth eu defnyddio. 



Atodiad 8 – Cyflwyniad Ansoddeiriau a Chymhariaethau.

Portread

Nod y wers - I adnabod ffurf portread trwy
ddefnydd o eirio gwych.

Dynes dalydoedd hi ac fe ol i thymer a y peth leiaf. Roedd hi
wrth i bodd yngweldrhywun yncryn yn i esgdio pon fyddi hinpregethu
oon ddefrycis s cros. Dynes golon galed oedd hon.

Mari Morgan oedd i henw o roedd hin byw mewn buthyn toguellt
[mewn pentref bach guledig o enw Nontyr Eire. Roedd hi wd ol i gir s
biyryddoedd maith. Roedd g ddau o lan. Roedd Nel, i merch yn
weithiofel morwyn yn Pl o roedd i mab, Liew, yn ffermia ychydig dir
oedd gandéyn . Druon o ef roedd ef wedi coe anser cled yng nghwni i
fon.

Dynes feraedd Mari o chanddi fop o wallt wyn cylog. Roedd e
iygaidyn ffyrni oc yn barod i dani fel matsen. Roedd e chroen yn goch, yn
orychiog ac yn goled. Towynfel mefus mowr cochaedd gondi. Roedd i
annedd yngam ogom eu fordd drwy i che fel hen grrig beddou mewn
mynwent. Roedd i chorf yn denau c esgymog od roeddei dwyloynferth
el dwy row. Guisgoin onibena bydda i dilled yn qrpiog bob amser. Y,
oydca ei throed yn aedi yn i chlcsioscaled r 1 gueithioin diwyd yn trin
ytir. Dynes dawd yr og oedd i
Dynes gold oedd Mari heb amser i fwyrhou. Roedd i by yn
orysur o thowd o arodd oedd cuel do bn liyn ynghyd

Dreig o ddnes oedd Mari Morgon

Beth yw portread?

* Maearurydyndefryddo e frash poent wrth reu potread.

« Mae awcryn defnyddioei déychyyg di ddown gyda geiiou wrth g portread.

* Gallportread fodam gymerid mewn stori neu i,

* ol wneud portread amdara eich hunain, frind new am aelod a teuk,

Beth sydd angen ei gynnwys?

Personclceth? pad Cymharioetha?
Nodweddion
Anrywio dechray
Gz portread ]
Ansoddeiriau diddorol? Gwefrair?

Tdo?

